史起钦，字德明，号敬所，浙江宁波府鄞县人。明朝政治人物、进士出身。万历十六年戊子科举人，十七年（1589年）己丑科二甲进士，授福宁州知州，政尚宽仁，悉心兴革，抚然一新。有当道所幸姬兄弟以过客进谒，起钦斥之，失当道欢，仅迁常州府同知。郡诸生曹伯桢以贫爲其妻父所嫌，不与婚致讼，起钦见伯桢文曰：此不久于诸生者，而嫌贫耶！即日命鼓吹列花烛堂上，与其女至交拜，归曹生家，不数年，伯桢果成进士。二十六年升刑部员外郎，转郎中，恤刑福建，明孝妇冤。三十一年升宁国府知府，以病归，数月卒。先是，起钦官福宁，父禹孝以诸生就养，